ลูน่าออนไลน์

ลูน่าออนไลน์ 루나온라인 เป็นเกมประเภท แฟนตาซี MMORPG ที่เป็นที่นิยม ซึ่งเป็นเกมที่ 2 ที่พัฒนาโดยบริษัท Eya Interactive (ประเทศเกาหลี) ต่อจาก Titan Online (Darkstory Online) มีจุดเด่นอยู่ที่ความน่ารักแอ๊บแบ๊วของตัวละคร, ระบบการหาคู่รักออนไลน์ (Date Matching) ซึ่งเป็นระบบหาคู่รักตามที่ได้ลงทะเบียนไว้ จากสิ่งที่ชอบ และไม่ชอบ และ ระบบแฟมมิลี่ ที่ให้ผู้เล่นสามารถรวมกันเป็นครอบครัว 5 คน แล้วเข้าไปทำฟาร์มได้
ในประเทศไทย ลูน่าออนไลน์เปิดให้บริการโดยบริษัท Jaya Soft Vision นอกจากนี้ ลูน่าออนไลน์ยังเปิดให้บริการในต่างประเทศอีกหลายประเทศเช่น ญี่ปุ่น สิงคโปร์ มาเลเซีย ไต้หวัน และ อเมริกาเหนือ เป็นต้น

**ประวัติ**

**ช่วงพัฒนา**
ลูน่าออนไลน์ เป็นเกมประเภท MMORPG ซึ่งพัฒนาโดยบริษัท Eya Interactive โดยเริ่มมีข่าวการพัฒนาตั้งแต่ช่วงปี พ.ศ. 2550 โดย ลูน่าออนไลน์เป็นเกมใหม่ที่พัฒนาหลังจาก Darkstory Online จากนั้น ลูน่าออนไลน์ได้ทำการเปิดทดสอบการเดินระบบครั้งแรก เมื่อเดือน มิถุนายน พ.ศ. 2550  หลังจากนั้น หลังจากทดสอบครั้งแรกแล้ว ทีมพัฒนาจึงเพิ่มเนื้อหาเกมต่าง ๆ เข้าในช่วงการทดสอบระบบครั้งที่ 2 ในเดือนสิงหาคม 
ในเดือนตุลาคม บริษัท Jaya Soft Vision ได้ทำการเซ็นสัญญาซื้อเกมลูน่าออนไลน์มาเปิดให้บริการในประเทศไทย ตั้งแต่ตัวเกมยังไม่ได้เปิดให้บริการในประเทศเกาหลีเลย ต่อมาลูน่าออนไลน์จึงเปิดทดสอบระบบแบบปิด (Closed Beta Test) อีก 2 ครั้ง แล้วจึงทำการเปิดให้บริการจริงในวันที่ 22 พฤศจิกายน พ.ศ. 2550 และเปิดให้บริการในไทยในวันที่ 6 มีนาคม พ.ศ. 2551

**ช่วงเปิดให้บริการ**
หลังจากเปิดให้บริการลูน่าออนไลน์ ทางทีมพัฒนาได้เพิ่มเนื้อหาเกมส์ต่างๆ เข้ามามากมาย โดยทำการอัปเดตเพิ่มเติมเข้ามาเป็น ซีซัน (Season) ต่างๆ ซึ่งแต่ละ ซีซันก็ทำให้เกมมีจุดเด่นต่างๆ ให้แตกต่างจากเกมอื่นๆ ซึ่งลูน่าออนไลน์ เน้นให้การพัฒนาเนื้อหาของเกม ที่ตอบสนองความต้องการของผู้เล่น ด้วยจุดประสงค์ที่ต้องการให้ผู้เล่น สามารถเล่นได้ง่ายขึ้น และสนุกกับเกมลูน่ามากขึ้น  

**ซีซัน 2**
อัปเดตแผนที่ต่างๆ ในเกม ให้ผู้เล่นที่เล่นได้เลเวลสูงๆ ได้มีแผนที่ใหม่ในการเก็บเลเวล จุดเด่นของ ซีซัน 2 คือการอัปเดตระบบบอส "ทารินทูซ" ตามเนื้อเรื่องของลูน่าออนไลน์, ระบบอาชีพใหม่ เปลี่ยนอาชีพครั้งที่ 3 (เลเวล 75)  รวมไปถึงระบบอำนวยความสะดวกต่างๆ เช่น ระบบออโตโน็ต, ระบบตกปลา, ระบบบัพกิลด์ ฯลฯ นอกจากนั้นยังปรับระดับเกมให้เล่นง่ายขึ้น เช่น ปรับค่าประสบการณ์ เป็นต้น

**ซีซัน 3**
ซีซัน 3 ถือเป็นการอัปเดตครั้งใหญ่ของลูน่าออนไลน์ โดยมีการเสริมเนื้อหาของเกมต่างๆ มากมาย โดยมีจุดเด่นที่ ระบบสัตว์เลี้ยง, ปรับปรุงระบบฟาร์ม,  ระบบอาชีพใหม่ เปลี่ยนอาชีพครั้งที่ 4 (เลเวล 105) และ กิลด์ทัวร์นาเม็นต์ 

**Luna Rebirth**
Luna Rebirth เป็นชื่อแคมเปญของลูน่าออนไลน์ ฉลองการครบรอบ 1 ปีของลูน่าออนไลน์ เพื่อเป็นการฉลองการครบรอบ 1 ปี ทางผู้พัฒนาจึงออกแคมเปญ Luna Rebirth เพื่อทำการปรับระบบ และ เนื้อหาในเกมให้เล่นง่ายขึ้น เช่น การปรับระบบกล่องของขวัญ Newbie, ฟิวส์บอสมอนสเตอร์, ระบบพนัน, ระบบยืมชุด เป็นต้น 

**จุดเด่น**
หากพบคู่รักจะมีการแสดงหัวใจบนหัวของตัวละครด้วย

**ความน่ารักของตัวละคร**
ลูน่าออนไลน์ ในประเทศไทย โชว์จุดเด่นของเกมด้วยการสร้างให้ลูน่าออนไลน์เป็นเกม "แอ๊บแบ๊ว" แห่งปี ด้วยความที่ตัวละครมีความน่ารัก สดใส และมีขนาดตัวละครเล็กกว่าความเป็นจริง ซึ่งต่างจากเกมอื่นๆ ในตลาดเกมส่วนใหญ่ที่เน้นตัวละครที่สมจริง นอกจากนั้นยังมีระบบเปลี่ยนหน้า ตามคำพูดของตัวละคร ที่สามารถแสดงออกถึงอารมณ์ต่างๆ ของตัวละคร รวมไปถึงยังมีสามารถให้ตัวละครเต้นได้ ซึ่งในลูน่าออนไลน์ยังมีท่าเต้นจากเพลง "Tell me" ของวง วันเดอร์เกิลส์ ด้วย

**ระบบหาคู่รักออนไลน์**
ลูน่าออนไลน์ เป็นเกมที่เน้นให้เป็นเกมสังคมจริง (Real Community) โดยมีระบบหาคู่รักออนไลน์ (Date Matching) ซึ่งเป็นระบบหาคู่รักตามที่ได้ลงทะเบียนไว้ จากสิ่งที่ชอบ และไม่ชอบ เมื่อตัวละครของผู้ที่มีสิ่งที่ลงทะเบียนไว้เหมือนกันในแผนที่เดียวกัน ก็จะแสดงหัวใจบนหัวของตัวละครทั้งคู่ อีกทั้งผู้พัฒนาก็เน้นให้ลูน่าออนไลน์ เป็นเกมคู่รักของจริงมากขึ้นเรื่อยๆ อีกทั้งยังมีการจัดอีเว็นต์เกม (ที่ประเทศเกาหลี) "Date On!" ที่ชวนคู่รักในเกม มาเดทกันจริงๆ ด้วย 

**การเปิดให้บริการ**
ลูน่าออนไลน์ เป็นเกมที่พัฒนาโดยทีมพัฒนาจากประเทศเกาหลี แต่ปัจจุบันได้รับความนิยม และมีการเซ็นสัญญา เพื่อเปิดให้บริการในประเทศต่างๆ ทั่วโลก ไม่ว่าจะเป็นใน ไทย ญี่ปุ่น สิงคโปร์ มาเลเซีย ไต้หวัน และ อเมริกาเหนือ ซึ่งในบางประเทศก็มีการเปลี่ยนแปลงเนื้อหา หรือการให้บริการของเกมให้เหมาะสมกับประเทศนั้นๆ

**การให้บริการในประเทศญี่ปุ่น**
ในประเทศญี่ปุ่น "ลูน่าออนไลน์" ถูกเปลี่ยนชื่อเป็น "Legend of LUNA" เปิดให้บริการโดย NHN Japan โดยมีการเปลี่ยนรูปแบบเนื้อหาในเกมบางประการ เพื่อทำให้เหมาะสมกับตลาดเกมในญี่ปุ่น นั้นคือการเปลี่ยนภาพประจำตัวของ NPC  ให้มีความสวยงามตามแบบฉบับมังงะ ของญี่ปุ่น ซึ่งถือเป็นจุดเด่นการให้บริการในประเทศญี่ปุ่น

**รางวัลที่ได้รับ**
 Thailand Game Award 2008 - รางวัล MMORPG ยอดเยี่ยม - Compgamer Awards 2009 - รางวัลเกมออนไลน์ยอดเยี่ยม  

**อ้างอิง**

**ดูเพิ่ม**
 Titan Online

**แหล่งข้อมูลอื่น**

**เว็บไซต์หลัก**
 South Korea  luna.eyainteractive.com date=2010-01-23  - เว็บไซต์หลักของลูน่าออนไลน์- Thailand  lunaonline.in.th date=2008-12-08  - เว็บไซต์หลักของลูน่าออนไลน์ที่เปิดให้บริการในไทย (ยุติการให้บริการแล้ว)- Thailand  Playpark LUNA Onlinedate=2017-07-26  - เว็บไซต์หลักลูน่าออนไลน์ที่เปิดให้บริการในประเทศไทยภายใต้ Playpark- Malaysia  luna.runup.com.my date=2009-07-07  - เว็บไซต์หลักของลูน่าออนไลน์ที่เปิดให้บริการในมาเลเซียโดย Run Up- Singapore  luna.runup.com.sg date=2009-07-07  - เว็บไซต์หลักของลูน่าออนไลน์ที่เปิดให้บริการในสิงคโปร์โดย Run Up

**เว็บแฟนไซต์**
 South Korea  luna.gamemeca.com - เว็บไซต์แฟนไซต์ลูน่าออนไลน์ของ Gamemeca- South Korea  luna.cyfren.com date=2009-02-07  - เว็บไซต์แฟนไซต์ลูน่าออนไลน์ของ cyfren- Thailand  luna.os.co.th date=2012-07-30  - เว็บแฟนไซต์ลูน่าออนไลน์ของ Online-Station- Thailand  lunaupdate.exteen.com date=2017-05-17  - บล็อกแฟนไซต์ลูน่าออนไลน์ที่รวบรวบข้อมูลมากมาย- Thailand  sstwclub.com date=2010-08-14  - เว็บแฟนไซต์ลูน่าออนไลน์ของกิลด์สุสๅนเทวะหนึ่งในกิลด์ของลูน่าประเทศไทยที่รวบรวบข้อมูลมากมาย
หมวดหมู่:เกมออนไลน์
หมวดหมู่:เกมออนไลน์ที่เปิดบริการในประเทศไทย